Az eSzocMet működése:

1. Írjd be a [http://eszocmet.totel.hu/](https://l.facebook.com/l.php?u=http%3A%2F%2Feszocmet.totel.hu%2F&h=ATOCzlGB_zQdnK5K-d7kLmAaG9_GsJWv3rGBo0dlUVKAb5JFwVPvz_uMyLJ2w5Xpg4LrxJmjKUKjSuPY512GDN85dsjFYJwwRjBn9PAlZeiHAwWRoVTZynhh9F6vEgdDI_RRBquo) webcímet a böngészőbe és a feljövő ablakba írd be a „login” (idézőjel nélkül) szót, amivel átjuthatsz a regisztrációs felületre.

2. A következő oldalon regisztrálj, kérünk, hogy a mi kutatásunk segítésére add meg a valós adataidat, ezeket mi csak aggregáltan a hatályos etikai szabályok alapján fogjuk elemezni, ugyanígy az osztályoknak is csak az aggregált adatait használjuk majd fel, de az elemzéshez a demográfiai adatokra így is szükségünk van.

3. Ha beléptél az új jelszavaddal, kattints az „új teszt indítása” opcióra. Töltsd ki az adatokat, kérünk, hogy az Intézmény nevét és típusát, valamint a csoport korát mindenképpen add meg, valamint nagyon fontos, hogy adj egy jeligét a tesztnek, mert a tanulók azon keresztül tudják majd elérni a kérdőíveiket. A többi mező kitöltése opcionális.

4. Most megjelenik a Tesztjeim menüpont alatt az új teszt. Itt a jobb felső sarokban lévő „...” részre kattintva érheted el a menüt. A kérdéseket a kérdések menüpont alatt lehet hozzáadni. Ha előre elkészített kérdésekből szeretnél inkább válogatni (két sztenderd kérdőívünk van, egy alsósoknak és egy gimnazistáknak), akkor kattints a kérdések böngészése menüpontra, hogy megtekinthesd az adatbázist és ott kattints a megfelelő kérdésre az importáláshoz.  
Ha saját kérdést szeretnél megadni, azt az „Új kérdés” menüpont alatt teheted meg, mindenképpen add meg a kérdés kategóriáját, különben a program nem fogja tudni értelmezni a válaszokat. A sorrend pontnál is érdemes beállítani, hogy az adott kérdés hányadik legyen a kérdőívben.

5. Miután feltöltötted a kívánt mennyiségű kérdést, a névsor hozzáadása következik. Ezt meg lehet tenni manuálisan az osztálynévsor beírásával, vagy automatikusan. Ha manuálisan szeretnéd megtenni (ez az ajánlott opció), akkor kattints a „névsor” menüre és add hozzá a csoporttagokat egyesével az „új név” gombbal. A szociogram felrajzolásához elengedhetetlen, hogy a nevek mellett a gyerekek monogrammját és nemét is megadd. Ha ezt az opciót választottad, semmiképpen se kattints a "regisztráció megnyitása" gombra.  
!Csak haladó felhasználóknak!  
Ha automatikusan szeretnéd elvégezni ezt a lépést, akkor kattints a regisztráció megnyitása opcióra. Ettől a diákok számára, ha beírják a jeligét, a rendszer elkéri a nevüket. Ha mindenki beütötte a nevét (teljes nevet érdemes kérni a félreértések elkerülése érdekében), akkor kattints a regisztráció lezárása gombra. Ez a lépés helyettesíti a névsor hozzáadását.

6. Ha készen vagy az első öt lépéssel, akkor készen áll a kérdőíved a diákok kitöltéseire. Ellenőrizd még egyszer, hogy minden kérdés megfelelő sorrendben van-e, illetve hogy nincs-e hiba a gyerekek nevében. Nagyon fontos, hogy minden adat pontosan szerepeljen, mert az aktiválás után nem lehet többbé módosítani az adatokon, és ha egy gyerek neve hibásan lett beütve, akkor előfordulhat, hogy a rendszer nem fogja felismerni a rá érkező választásokat!   
Ha minden rendben van, akkor kattints az aktiválásra a kérdőív mellett. A gyerekeknek fel kell mennie az eszocmet honlapra ([http://eszocmet.totel.hu/](https://l.facebook.com/l.php?u=http%3A%2F%2Feszocmet.totel.hu%2F&h=ATN99YWbEpC9Cde53M56gnACXFoo30MpnNzuqWo_3rBafNEuZZHWXcoF4WslgYtJ-u_zHPbVV_jhEqYUAM_z1_W2NkB1kr_G_Fl9tDDENheeVxsWLXEI-6yUgVD4D3xGEpY2RZGL)), és a nyitólapon be kell ütniük az általad megadott jeligét. Mikor ez megtörtént, megjelenik nekik a teszt.   
A tesztet úgy kell kitölteni, hogy a választott személy teljes nevét elkezdik begépelni. A válaszokat a rendszer automatikusan kiegészíti az általad megadott névsor alapján, de nem adja fel az egész névsort, hogy elkerüljük az elsőbbségi hatást a választásoknál. Nagyon fontos, hogy ne üssenek be a gyerekek semmit a nevek elé/mögé. Pl Minta Áronx Minta Áron helyett már gondokat okozhat.  
Ha valaki nem szeretne három nevet megadni egy kérdésnél, akkor ahova nem szeretne írni, oda írjon be egy nullát.   
Pl.: Ki a legjobb barátod?: Minta Elek, Gábor Áron, 0 – ez két választásnak fog minősülni.

7. Ha mindenki kész van az összes kérdéssel, kattints a lezárás gombra. Ezt a lépést nem lehet visszavonni később, ezért nagyon fontos, hogy csak akkor zárd le a kérdőívet, ha minden válasz gond nélkül beérkezett! A kérdőíviek státuszát a lezárás előtt a menüben (… a teszt jobb felső sarkában) a névsorra kattintva ellezőrizheted. Három státusz van: Ha egy dátumot és egy időpontot látsz a név mellett, akkor az a teszt készen van és beérkezett az adott időpontban. Ha azt írja, hogy “megnyitva” akkor a kitöltő még dolgozik a teszten, ha pedig egy “-“-t látsz, az azt jelenti, hogy az adott kitöltő még nem nyitotta meg a tesztet. Csak akkor zárd le a tesztet, ha minden név mellett megjelent a dátum.

8. Ha minden készen van, akkor a program azonnal elkészíti a szociometriai elemzést.  
A riport fül alatt láthatod a gyakorisági és a kölcsönösségi táblázatokat, valamint egyes más mutatószámokat, amiket Mérei képletei alapján számol ki a program.  
- A kölcsönösségi táblázat azt mutatja meg, hogy ki kit választott a csoportban és hányszorosan.  
- A kölcsönös kapcsolatok táblázata az egymást választó gyerekek kölcsönös kapcsolatait mutatja.  
- A teszt válaszok alatt azt láthatod, hogy melyik gyerek hány választást kapott az egyes kérdésekben  
- Az összesítő táblázat megmutatja, hogy egy adott gyereknek hány kimenő és hány bejövő választása és hány kölcsönös kapcsolata van valamint hogy hány választást kapott az egyes funkciókategóriákban.  
- A szerkezeti, funkció és szerepmutatóknál fel vannak sorolva az osztály különféle mutatószámai  
- A grafikon a funkcióválasztásokat mutatja be vizuálisan. Ha kevesebb mint három funkciókategóriára vagy kíváncsi, akkor kattints rá arra a mutatóra, amit nem szeretnél látni, és a program kiveszi a grafikonból a nem kívánt mutatót. Ezt kettővel is meg lehet csinálni, ha csak egy kategória eredményeit szeretnéd egyszerre látni.  
- A program elkészíti a szociogram vázát is. A vonalak vastagsága jelöli a kapcsolatok erősségét, a piros pontok lányokat, a kékek fiúkat jelölnek. A pontok az egérrel húzogathatóak a kívánt helyre, ha újra szeretnéd kezdeni, kattints az újrarajzolás gombra, ha el szeretnéd menteni a munkádat, kattints a rögzítés gombra (így amikor később visszatérsz a program nem rendezi vissza a pontokat az eredeti köralakba, hanem elmenti a rendezésedet), ha pedig le szeretnéd tölteni a munkádat, akkor kattints a letöltés gombra.   
A fenti adatok a lap tetején lévő nyomtatás gombbal egyetlen kattintással konvertálhatóak PDF-be, vagy kinyomtathatóak papírra. A nyomtatásba nem kerül be a gyakorisági és a kölcsönösségi táblázat, ha ezeket is szeretnéd kinyomtatni vagy elmenteni, akkor a táblázatok jobb felső sarkában látható kis ikonra kattintva kijelölheted a teljes táblázatot és kimásolhatod excelbe és onnan dolgozhatsz vele tovább.

9. A személyes adatok védelme érdekében a riport tetején található "anonimizálás" gomb megnyomása után a program a névsort és a monogrammokat törli, és a helyükbe a nem alapján egy egyszerű kódot ír (pl.: F2 -2-es számú fiú, L5- 5-ös számú lány). Az anonimizálás nem visszavonható lépés, ezért mielőtt megteszed, a szükséges adatokat érdemes lehet lementeni a 8. lépésben leírt módszerek valamelyikével.

A szociogram felrajozlásához segédletet a honlapon az “info” fül alatt találsz.  
A mutatók értelmezéséhez egyrészt Mérei Ferenc (2006): Közösségek rejtett hálózata adhat jó támogatást, másrészt a Gebauer Ferenc (2008) által kidolgozott szociometriai sztenderdek megkönnyíthetik a számok értelmezését, ezzel kapcsolatos dokumentumot a honlapon a "Dokumentumtár" fül alatt találsz.  
Ha kérdésed merül fel, először olvasd el az eSzocmet weboldalon az „info” fül alatti leírást, ha továbbra is gondod van, írj a hofical@gmail.com e-mail címre, vagy tedd fel a kérdésed itt a csoportban!

Az AFF elfogadásával hozzájárulsz ahhoz, hogy az összesített adatokat anonim módon a saját kutatásunkhoz felhasználhassuk, amit hálásan köszönünk!